জারা রাদারফোর্ড
জারা রাদারফোর্ড (ইংরেজি: Zara Rutherford; জন্ম ৫ জুলাই ২০০২) একজন বেলজিয়ান-ব্রিটিশ বিমান চালক। তিনিই প্রথম ব্যক্তি যিনি একটি মাইক্রোলাইট বিমানে সারা বিশ্বে উড়েছেন। ১৯ বছর বয়সে ১৮ আগস্ট ২০২১ তারিখে বেলজিয়ামের কর্টরেইক থেকে শুরু করে ২০ জানুয়ারি ২০২২ তারিখে শেষ করে পাঁচ মাসের যাত্রার পর তিনি বিশ্বের সর্বকনিষ্ঠ মহিলা বৈমানিক হন। জারা রাদারফোর্ড বেলজিয়ামের ব্রাসেলসে ব্রিটিশ পেশাদার বিমানচালক স্যাম রাদারফোর্ড এবং বেলজিয়ান মনোরঞ্জনমূলক বৈমানিক ও আইনজীবী বিট্রিস ডি স্মেটের নিকট জন্মগ্রহণ করেন। অল্পবয়সী মেয়ে হিসাবে জারা তাঁর বাবার সাথে যেতেন, মাঝে মাঝে নিজেও বিমান উড়তেন। ১৪ বছর বয়সে তিনি একজন বৈমানিক হওয়ার প্রশিক্ষণ শুরু করেন এবং ২০২০ সালে তাঁর বৈমানিকের লাইসেন্স পেয়ে যান। তিনি ইংল্যান্ডের হ্যাম্পশায়ারের উইঞ্চেস্টারে সেন্ট সুইথুন্স স্কুলে গণিত, উচ্চতর গণিত, অর্থনীতি এবং পদার্থবিদ্যায় তাঁর A লেভেল সম্পন্ন করেন।